Անդրադառնալով հողերի աճուրդներին, երկրի ղեկավարն ասել է, որ այդտեղ օրենքները շրջանցելու տարբեր սխեմաներ են գործում, ինչի արդյունքում շուկայականից ցածր գնով ձեռք բերվելուց հետո այդ հողերը կարճ ժամանակ անց վերավաճառվում են մի քանի անգամ թանկ: "Երեւանում մարդ չեք գտնի, որ հավատա, թե աճուրդները արդար են անցկացվում: Այստեղ մեծ անելիքներ ունեք եւ այս տարի աճուրդների գործընթացի կարգավորումը գերակայություն է լինելու:Թույլ չենք տալու դրանք անցկացնել այնպես, ինչպես մինչեւ հիմա էր:Հողային օրենսգրքում կկատարվեն համապատասխան փոփոխություններ, նաեւ Նախագահի վերահսկողական ծառայությանը հանձնարարված է աճուրդների մասով մշակել մեխանիզմ, որը կբացառի խարդախությամբ, պաշտոնական դիրքի չարաշահմամբ եւ այլ ձեւերով կատարվող ապօրինությունները", - նշել է Ռոբերտ Քոչարյանը: